钦定古今图书集成/理学汇编/文学典/第116卷 > 吴锺峦
## 钦定古今图书集成/理学汇编/文学典/第116卷 > 吴锺峦

按《江南通志》：“锺峦，字峦穉，武进人。幼以文行著。受业
顾宪成，从高攀龙悟治心养性之要。门下士数百人，
江阴李应昇为最。应昇撄珰祸被逮，过郡，交游闭户
不敢通，锺峦独迎至馆，谈论如平生，以季子订姻。年
五十七始序贡，得选光州学正。崇祯癸酉，中河南解
元。甲戌成进士。初令长兴，分较浙闱，得钱肃乐、冯文”
炜、吴梦白诸名士。以催科政拙，不善事上官，被谪家
居，集同志讲学。寻补绍兴府幕，移桂林府推官，未几
卒。所著有《周易卦说》《大学衍义》《霞舟语录》《十愿斋文
集》数十卷。

===岳虞峦===按《江南通志》：“虞峦，字舜牧，武进人。崇祯辛未进士，知
杭州，有‘冰心铁面’之谣。升江西按察，家居杜门，自题
其斋曰‘湖山贫太守，惟以著书为事，垂二十馀年。晚
尤好《易》，究天人理数之学，有《周易感》七十三卷，《春秋
平义》五十四卷。书成之日，无疾终’。”